Tíu þúsund jarðskjálftar hafa mælst í grennd við Keili síðustu tvær vikur. Fimm hundruð skjálftar mældust í gær, þar af einn sem var þrír komma tveir að stærð á tíunda tímanum í gærkvöld.
Skjálftahrinan við Keili heldur áfram að sögn Einars Bessa Gestssonar náttúruvársérfræðings á Veðurstofu Íslands. Hann segir skjálftana sveiflukenndari en í fyrstu.
Einar Bessi Gestsson er náttúruvársérfræðingur á veðurstofu Íslands
það er 18. skjálftinn sem mælst hefur yfir þremur að stærð í þessari hrinu. Núna frá því hrinan hófst hafa mælst 10 þúsund skjálftar á svæðinu þannig að það er í raun bara áframhaldandi virkni
Skjálftinn í gærkvöld fannst meðal annars vel í Hafnarfirði. Um vika er síðan skjálfti yfir þremur að stærð mældist nærri Keili.
Heldur hefur dregið úr jarðskjálftahrinunni á Reykjanesskaga síðustu daga. Jarðhræringarnar dagana á undan minntu nokkuð á ástandið áður en gos hófst í Geldingadölum, en skjálftarnir nú eiga upptök sín nær Keili. Þeir finnast síður í Grindavík og hafa fundist betur í Vogum og í Hafnarfirði.
í rauninni síðustu gögn sem við fengum varðandi aflögun á svæðinu eða landris á svæðinu sem er vísbending um að ef kvika væri . Síðustu gögn sýndu ekki að það væri landris. En það er í raun ekki hægt að útiloka það að það sé lítið magn af kviku á ferðinn þarna á meira dýpi en við sáum fyrir gosið í Geldingadölum.